# Varga Gábor netgalériája

###

### Varga Gábor

Kezdőlap

Ajánlás

Alkotások

Az alkotó

Impresszum

## Ajánlás

Gábor meg tudja mutatni az embereknek a gondolatait, az érzéseit, illetve azt a szeletét, amelyet láthatóvá tett a képei által. Varga Gábor régóta foglalkozik képzőművészettel. Éveken át kitartóan és módszeresen tanulmányozta a képzőművészet segítségével az őt körülvevő világot: a tájat, az embereket, tárgyakat. … azzal kísérletezik, hogy lényeglátó, lényegre törő foltjaival, mozdulataival megfogalmazza mindazt, amit tapasztal.

Gábor munkáiban megjelenik a közeli és a távoli világ egyaránt: … Tájak és csendéletek tanúskodnak az őket alakító emberről… A tájak összefogott kisebb-nagyobb foltokból állnak össze, valami különös hangulatot árasztanak magukból, az irrealitás levegőjét. Valóság és illúzió határán egyensúlyoznak: az absztrakt vegyül az ábrázolással igen finoman, szinte patikamérlegen kimérve: egy kicsi ebből, egy kicsi abból, szépen megfontoltan épül fel a kép szerkezetileg, kompozícióban és színben.

Harka Ágnes

Azért is örülök ezeknek a munkáknak, mert azon túl, hogy műfajilag is fontosak, nagyon jó és kifejező portrék. Azaz ott van mögötte az a belső érzelmi töltés, ami a személy lelkét is meg kívánja, meg tudja mutatni. És …, minden részüket tekintve egységes rajzok.

A portré szép és festői szemléletű, ami Téged igazán jellemez. Nagyon értékes az összefogottsága és egységessége. A reflexek, a formakövető tónusozás.

Dóri Éva