# Varga Gábor netgalériája

###

###

Kezdőlap

Ajánlás

Alkotások

Az alkotó

Impresszum

## Az alkotó

Hajdúhadházon élek, és itt is születtem 1948-ban. A középiskola elvégzése után a Hajdúsági Iparművekben (Téglás) vállaltam munkát. 1966 őszén jelentkeztem a Valkovits Zoltán által ott vezetett képzőművészeti szakkörbe, s tagja maradtam egészen a megszűnéséig. A hetvenes évek elején tagja lettem a debreceni, Bíró Lajos által vezetett Medgyessy Ferenc képzőművészeti stúdiónak. Sokévi szünet után 2010-től kezdtem el felfrissíteni és továbbfejleszteni tudásomat. Hét éven keresztül rendszeresen látogattam Budapesten a Bálványos Huba, Dóri Éva és Harka Ágnes által vezetett Képzőművészeti Szabadegyetemet, illetve az általuk szervezett festőtáborokat. 1991 óta tagja vagyok a SzKIOSz-nak (Szabad Képző- és Iparművészek Országos Szövetsége), illetve utódjának az OKIT-nak (Országos Képző- és Iparművészeti Társaság). Képeimmel gyakran szerepelek országos, alkalmanként megyei kiállításokon, de már több önálló kiállításom volt Nyíregyházán, Tégláson és Hajdúhadházon. Az utóbbi években több országos kiállításon is díjazásra érdemesnek találta a zsűri a képeimet. Foglalkozom az irodalommal is, az Irodalmi Rádió már több írásomat is díjazta, állandó szerzőjeként pedig két alkalommal is részt vettem az általuk szervezett irodalmi táborban.
Számomra ugyanúgy fontos az írás, mint a festés, leírom, amit nem tudok megfesteni, és megfestem, amit nem tudok leírni.

Elérhetőségeim:

Telefon: 70/380-7749
Internet: vargabor1498@gmail.com